Aurassa pääsee taas tiistaisin kesätorille – AVL
Aurassa pääsee taas tiistaisin kesätorille
Julkaistu 12.6.2018 | Päivi Perkiö
Torikaraoken sää oli viime viikolla hyytävä, mutta tunnelma lämmin.
AURA. Aurassa pidetään taas kesäinen iltakirpputori. Tiistaisin kello 16–19 avoinna olevalle torille pääsee myymään ja esiintymään ilman paikkamaksua ja ilman etukäteisilmoittautumista.
Auran kesätorille ei ollut tänä vuonna tulossa varsinaista järjestäjää, mutta kun syntyjään auralainen, nykyään Pöytyällä asuva Anu-Minna Hill muisteli Facebookin Auranmaan-yhteisössä, kuinka Aurassa oli iltatori jo hänen lapsuudessaan ja kaipasi sellaista takaisin, lukuisat ihmiset olivat samaa mieltä siitä, että iltatoria kaivataan ja sellainen pitäisi taas saada käyntiin.
–Soitin kunnantoimistoon ja kysyin iltakirppiksen järjestämisestä. Sain siihen luvan ja kunnanvirastosta todettiin, että torialueella on hyvä saada toimintaa, Hill kertoo.
Auran iltatorille menoa suunnittelevat voivat kurkata etukäteen, keitä muita torille on tulossa, vierailemalla Facebookin Auran iltakirppis -tapahtumasivulla.
Lue lisää 12.06.2018 lehdestä